CELEX: 62017CA0425
Language: lt
Date: 2018-10-17 00:00:00
Title: Byla C-425/17: 2018 m. spalio 17 d. Teisingumo Teismo (šeštoji kolegija) sprendimas byloje (Bayerischer Verwaltungsgerichtshof (Vokietija) prašymas priimti prejudicinį sprendimą) Günter Hartmann Tabakvertrieb GmbH & Co. KG / Stadt Kempten (Prašymas priimti prejudicinį sprendimą — Teisės aktų derinimas — Tabako gaminių gamyba, pateikimas ir pardavimas — Direktyva 2014/40/ES — Draudimas pateikti į rinką oraliai vartoti skirtą tabaką — Sąvokos „kramtomasis tabakas“ ir „oraliai vartoti skirtas tabakas“ — Pasta, kurią sudaro susmulkintas tabakas (Thunder Chewing Tabacco) ir akytuose celiuliozės maišeliuose (porcijomis) supakuotas smulkintas tabakas (Thunder Frosted Chewing Bags))

17.12.2018   
            
            
               LT
            
            
               Europos Sąjungos oficialusis leidinys
            
            
               C 455/14
            
         
      2018 m. spalio 17 d. Teisingumo Teismo (šeštoji kolegija) sprendimas byloje (Bayerischer Verwaltungsgerichtshof (Vokietija) prašymas priimti prejudicinį sprendimą) Günter Hartmann Tabakvertrieb GmbH & Co. KG / Stadt Kempten
      
      (Byla C-425/17) (1)
      
      ((Prašymas priimti prejudicinį sprendimą - Teisės aktų derinimas - Tabako gaminių gamyba, pateikimas ir pardavimas - Direktyva 2014/40/ES - Draudimas pateikti į rinką oraliai vartoti skirtą tabaką - Sąvokos „kramtomasis tabakas“ ir „oraliai vartoti skirtas tabakas“ - Pasta, kurią sudaro susmulkintas tabakas (Thunder Chewing Tabacco) ir akytuose celiuliozės maišeliuose (porcijomis) supakuotas smulkintas tabakas (Thunder Frosted Chewing Bags)))
      (2018/C 455/21)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Bayerischer Verwaltungsgerichtshof
      
      
         Šalys pagrindinėje byloje
      
      
         Ieškovė: Günter Hartmann Tabakvertrieb GmbH & Co. KG
      
      
         Atsakovas: Stadt Kempten
      
         dalyvaujant: Landesanwaltschaft Bayern
      
      
         Rezoliucinė dalis
      
      2014 m. balandžio 3 d. Europos Parlamento ir Tarybos direktyvos 2014/40/ES dėl valstybių narių įstatymų ir kitų teisės aktų nuostatų, reglamentuojančių tabako ir susijusių gaminių gamybą, pateikimą ir pardavimą, suderinimo ir kuria panaikinama Direktyva 2001/37/EB, 2 straipsnio 8 punktą, siejamą su šios direktyvos 2 straipsnio 6 punktu, reikia aiškinti taip, kad tabako gaminiais, skirtais kramtyti, kaip tai suprantama pagal šias nuostatas, laikomi tik tabako gaminiai, kurie gali būti vartojami tik kramtant, o tai nustatyti turi prašymą priimti prejudicinį sprendimą pateikęs teismas, atsižvelgdamas į visas reikšmingas objektyvias aptariamų gaminių savybes, kaip antai į jų sudėtį, konsistenciją, pateikimo formą ir prireikus – į tai, kaip vartotojai juos iš tikrųjų vartoja.
      
         (1)  OL C 347, 2017 10 16.